CELEX: 32020R1314
Language: da
Date: 2020-07-10 00:00:00
Title: Kommissionens delegerede forordning (EU) 2020/1314 af 10. juli 2020 om ændring af bilag II og III til Europa-Parlamentets og Rådets forordning (EU) nr. 1307/2013 for så vidt angår de nationale lofter og nettolofterne for direkte betalinger for visse medlemsstater for kalenderåret 2020

22.9.2020   
               
               
                  DA
               
               
                  Den Europæiske Unions Tidende
               
               
                  L 307/1
               
            
         KOMMISSIONENS DELEGEREDE FORORDNING (EU) 2020/1314
         af 10. juli 2020
         om ændring af bilag II og III til Europa-Parlamentets og Rådets forordning (EU) nr. 1307/2013 for så vidt angår de nationale lofter og nettolofterne for direkte betalinger for visse medlemsstater for kalenderåret 2020
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (1), særlig artikel 6, stk. 3, og artikel 7, stk. 3, og
         ud fra følgende betragtninger:
         
                     (1)
                  
                  
                     I overensstemmelse med artikel 11, stk. 6, tredje afsnit, i forordning (EU) nr. 1307/2013 havde en række medlemsstater senest den 31. december 2019 givet Kommissionen meddelelse om deres beslutning om at nedsætte beløbet for de direkte betalinger i medfør af artikel 11, stk. 1, i nævnte forordning samt det anslåede resultat af nedsættelsen for kalenderåret 2020.
                  
               
                     (2)
                  
                  
                     I overensstemmelse med artikel 14, stk. 1, sjette afsnit, i forordning (EU) nr. 1307/2013 havde en række medlemsstater senest den 31. december 2019 givet Kommissionen meddelelse om deres beslutning om at stille en vis procentdel af deres årlige nationale loft for kalenderåret 2020 til rådighed som supplerende støtte inden for rammerne af Den Europæiske Landbrugsfond for Udvikling af Landdistrikterne (ELFUL) i 2021.
                  
               
                     (3)
                  
                  
                     I overensstemmelse med artikel 14, stk. 2, sjette afsnit, i forordning (EU) nr. 1307/2013 havde en række medlemsstater senest den 8. februar 2020 givet Kommissionen meddelelse om deres beslutning om at stille et vist beløb af den støtte, der finansieres inden for rammerne af ELFUL i regnskabsåret 2021, til rådighed for direkte betalinger for kalenderåret 2020.
                  
               
                     (4)
                  
                  
                     På grundlag af disse meddelelser blev der ved Kommissionens delegerede forordning (EU) 2020/756 (2) foretaget en tilpasning af de nationale lofter og nettolofter for direkte betalinger, der er fastsat i henholdsvis bilag II og III til forordning (EU) nr. 1307/2013, for kalenderåret 2020.
                  
               
                     (5)
                  
                  
                     De ekstraordinære omstændigheder, som covid-19-pandemien har forårsaget, og de deraf følgende inddæmningstiltag, som medlemsstaterne har vedtaget, betyder, at landbrugerne konfronteres med alvorlige vanskeligheder. For at afbøde følgerne af disse vanskeligheder har visse medlemsstater anmodet om at måtte revidere deres beslutninger vedrørende overførsler mellem søjlerne. På baggrund af de nuværende omstændigheder, der er uden fortilfælde, er det hensigtsmæssigt at imødekomme disse anmodninger på betingelse af, at de reviderede beløb og beslutninger ikke medfører en tilsidesættelse af ansøgernes berettigede forventninger.
                  
               
                     (6)
                  
                  
                     Blandt andet har Danmark meddelt Kommissionen en revision af sin tidligere beslutning, der var meddelt i medfør af artikel 14, stk. 1, sjette afsnit, i forordning (EU) nr. 1307/2013. Belgien har annulleret sin tidligere beslutning om overførsel.
                  
               
                     (7)
                  
                  
                     Herudover har Bulgarien, Danmark, Kroatien, Luxembourg og Portugal meddelt Kommissionen, at de vil revidere deres tidligere beslutning, der var meddelt i medfør af artikel 14, stk. 2, sjette afsnit, i forordning (EU) nr. 1307/2013.
                  
               
                     (8)
                  
                  
                     Det er derfor nødvendigt at tilpasse lofterne i bilag II og III til forordning (EU) nr. 1307/2013 endnu en gang for kalenderåret 2020 for at indarbejde de anmeldte reviderede beløb og beslutninger.
                  
               
                     (9)
                  
                  
                     På baggrund af de reviderede beslutninger, som Danmark har meddelt, forbliver dets nationale loft og nettolofterne for direkte betalinger i 2020 uændret. Det er derfor ikke nødvendigt at tilpasse de lofter, der er fastsat i delegeret forordning (EU) 2020/756 for Danmark.
                  
               
                     (10)
                  
                  
                     Europa-Parlamentets og Rådets forordning (EU) nr. 1307/2013, således som den finder anvendelse i 2020, finder ikke anvendelse i Det Forenede Kongerige for ansøgningsåret 2020, jf. artikel 137, stk. 1, andet afsnit, i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab. Der er derfor ikke behov for at fastsætte nye lofter for 2020 for Det Forenede Kongeriges vedkommende.
                  
               
                     (11)
                  
                  
                     Bilag II og III til forordning (EU) nr. 1307/2013 bør derfor ændres.
                  
               
                     (12)
                  
                  
                     Eftersom de ændringer, der foretages ved denne forordning, berører anvendelsen af forordning (EU) nr. 1307/2013 for 2020, bør denne forordning træde i kraft på dagen efter offentliggørelsen og bør anvendes fra den 1. januar 2020 —
                  
               VEDTAGET DENNE FORORDNING:
         
            Artikel 1
            Bilag II og III til forordning (EU) nr. 1307/2013 ændres som angivet i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2020.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. juli 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 608.
         
            (2)  Kommissionens delegerede forordning (EU) 2020/756 af 1. april 2020 om ændring af bilag II og III til Europa-Parlamentets og Rådets forordning (EU) nr. 1307/2013 (EUT L 179 af 9.6.2020, s. 1).
      
      
         
            BILAG
            I bilag II og III til forordning (EU) nr. 1307/2013 foretages følgende ændringer:
            
                        1)
                     
                     
                        I bilag II affattes angivelserne for kalenderåret 2020 for Belgien, Bulgarien, Kroatien, Luxembourg og Portugal således:
                        
                                    Kalenderår
                                 
                                 
                                    2020
                                 
                              
                                    »Belgien
                                 
                                 
                                    505 266 «
                                 
                              
                                    »Bulgarien
                                 
                                 
                                    866 720 «
                                 
                              
                                    »Kroatien
                                 
                                 
                                    348 281 «
                                 
                              
                                    »Luxembourg
                                 
                                 
                                    35 276 «
                                 
                              
                                    »Portugal
                                 
                                 
                                    684 355 «
                                 
                              
                  
                        2)
                     
                     
                        I bilag III affattes angivelserne for kalenderåret 2020 for Belgien, Bulgarien, Kroatien, Luxembourg og Portugal således:
                        
                                    Kalenderår
                                 
                                 
                                    2020
                                 
                              
                                    »Belgien
                                 
                                 
                                    505,3«
                                 
                              
                                    »Bulgarien
                                 
                                 
                                    867,1«
                                 
                              
                                    »Kroatien
                                 
                                 
                                    348,3«
                                 
                              
                                    »Luxembourg
                                 
                                 
                                    35,3«
                                 
                              
                                    »Portugal
                                 
                                 
                                    684,5«